I dag er det hendes søn, Hans-Boy Lindholm, der snakker med hende hver dag, som besvarer spørgsmål på hendes vegne.

Hvordan har hun det?

- Hun mener selv, at hun nok ikke kan forlange at have det bedre.

Hvad tænker hun om, at hun nu har aldersrekorden?

- Hun er total uberørt af det og gider ikke snakke om det.

Hvordan markerer hun dagen?

- Den bliver ikke markeret, har hun selv sagt.

Hvad har hun gjort for at passe på sig selv?

- Hendes positive livssyn og nyder gerne et glas portvin og en cerut.

Hvad vil være hendes bedste råd til en 20-årig i dag?

- At de skal opføre sig ordentligt, også over for andre. (hendes egne ord)

Karla Lindholm Jensen deltog tidligere på året i en "Tæt På" på dr.dk, hvor hun blandt andet gav gode råd til at få et langt og godt liv.

Hun har også deltaget i et afsnit af DR-programmet "I Danmark er jeg født" omkring livets endestation.